Akcelerometar
<s>Akcelerometar (lat. acceler[are]: ubrzati + grč. μέτρον: mjera) ili mjerač ubrzanja je mjerni instrument ili uređaj za mjerenje akceleracije (ubrzanja) tijela u navigaciji, aeronautici, seizmologiji.</s><s>Akcelerometar se upotrebljava se i za ispitivanje vibracija, udaraca i slične svrhe.</s><s>Pri mjerenju se kućište akcelerometra učvršćuje na tijelo kojemu se mjeri ubrzanje.</s><s>Ono se obavlja posredno, mjerenjem inercijske sile, koja, pri ubrzavanju tijela, djeluje na referentnu masu u akcelerometru.</s><s>Iz poznate sile F i mase m izračunava se ubrzanje prema drugom Newtonovom zakonu:</s>

<s>Akcelerometri se općenito mogu podijeliti na mehaničke i poluvodičke (krute ili takozvane MEMS akcelerometre).</s><s>Mehanički se akcelerometar sastoji od mase koja je pričvršćena za okvir elastičnim vezama, pojednostavljeno oprugama.</s><s>Mehanički akcelerometar je u suštini fizikalno tijelo određene tromosti (inercije) vezano elastičnom vezom za osnovnu (referentnu) podlogu.</s><s>Poluvodički akcelerometar je mjerno osjetilo ili senzor (uz pripadajuće algoritme za analizu) koji omogućuje da današnji pametni telefoni mogu točno pratiti koliko koraka je napravio korisnik i kojim tempom.</s><s>Akcelerometri omogućuju softveru (programska podrška) da zna i u kojem pravcu je okrenut mobitel.</s><s>Akcelerometar kao takav je napravljen od niza drugih senzora, koji uključuju i kristalne strukture mikroskopske veličine koje odgovaraju na djelovanje sile.</s><s>Promjenom električnog napona u kristalima, moguće je odrediti koliko se brzo kreće telefon i u kojem točno smjeru.</s>

<s>Primjena 
Akcelerometri se danas primjenjuju u raznim napravama: tabletima, digitalnim fotoaparatima, pametnim telefonima, MP3 playerima, navigacijskim uređajima, automobilima, strojevima za pranje rublja, pedometrima i drugom.</s>

<s>Zrakoplovi</s>

<s>Mjerač ubrzanja je osjetljiv mjerni instrument sa skalom u G-jedinicama koji pokazuje iznos sile proizvedene ubrzanjem zrakoplova Zapravo ovaj instrument pokazuje koliko je puta stvarno ubrzanje veće od ubrzanja zemljine sile teže.</s><s>Zrakoplovi predviđeni za izvođenje evolucija kreću se po raznim nepravilnim putanjama stalnom ili promjenjivom brzinom.</s><s>Međutim i u slučaju da je brzina na putanji stalna, zrakoplov mora imati komponentu ubrzanja u pravcu leta.</s><s>U pojedinim evolucijama ubrzanja mogu bit 5, 6, pa i više puta veća od ubrzanja Zemljine teže, zbog čega će zrakoplov biti opterećen silama isto toliko puta većim od njegove težine.</s><s>Odnos između postignutog ubrzanja i ubrzanja Zemljine teže naziva se koeficijentom opterećenja.</s><s>Za svaki zrakoplov propisan je određeni koeficijent opterećenja koji se u letu ne smije prekoračiti kako ne bi došlo no oštećenja na konstrukciji.</s><s>Ubrzanja štetno djeluju i na samog pilota; pri određenim vrijednostima ona mogu izazvati privremen ili trajan gubitak vida, gubitak svijesti, pa čak i smrt.</s>

<s>Mobilni telefonski uređaji 
Kod mobilnih telefonskih uređaja akcelerator prati nagib uređaja.</s><s>Kad nagib postigne određenu vrijednost, sadržaj koji se nalazi na zaslonu prilagođava se nagibu.</s><s>Tehnologija koja to izvodi vrlo je jednostavna.</s><s>Dio je tiskane pločice.</s><s>Kad se mobilni telefonski uređaj dovoljno nagne u određeni položaj, čip daje signal uređaju da se slika na zaslonu uređaja mora zakrenuti.</s><s>Čip koji to izvodi sastoji se od mjerača seizmičke mase i mjerača ubrzanja pri okretanju.</s><s>Postojanjem tri takva elementa stječu se uvjeti za izračunavanje akcelerometričnog mobitela, jer sada se može izračunati položaj po osima x, y i z.</s>

<s>Pored navedene akcelerometar ima i druge uloge u telefonima.</s><s>Prepoznaje tapkanje po zaslonu mobilnog uređaja nakon čega se stišava ili odbija poziv te za otvaranje ili zatvaranje aplikacija na uređajima.</s><s>Akcelerometar je tehnologija koja je danas standard u pametnim telefonima.</s><s>Po današnjim standardima prosječna veličina jednog akcelerometra jest 500 mikrometara.</s><s>Dijelovi akcelerometra za mobilne uređaje danas su: tri elektrode, držeća konzola, strujni priključak, električni terminali i izolacija.</s><s>Zazor između elektroda djeluje kao električni kondenzator.</s>

<s>Računala 
Namjena akcelerometra u prijenosnicima je zaštititi tvrde diskove od oštećenja.</s><s>Kad prijenosno računalo padne, akcelerometar počne djelovati.</s><s>Tijekom pada akcelerometar otkriva naglo ubrzanje i promjenu položaja računala, šalje signal i tvrdi disk prebacuje u mod isključenja.</s>

<s>Digitalne kamere 
Digitalne kamere i fotoaparati služe se akceleratorom u krugovima radi stabiliziranja slike.</s><s>Druga namjena je hvatanje slike u portretnom ili pejzažnom načinu rada.</s>

<s>Strojevi za pranje rublja 
Strojevi za pranje rublja služe se ovim senzorom radi detektiranja prekomjernih vibracija.</s>

<s>Navigacijski uređaji 
Zajedno s žiroskopom i magnetometrom tvori inercijsku mjernu jedinicu u zrakoplovima, umjetnim satelitima i svemirskim letjelicama.</s>

<s>Jedno od svojstava akcelerometara je da oni ne mjere ubrzanje Zemljine gravitacije.</s><s>Akcelerometri mjere inercijalnu akceleraciju (ubrzanje zbog tromosti).</s><s>Za ukupnu akceleraciju, inercijalnoj je potrebno dodati Zemljino gravitacijsko ubrzanje.</s><s>Da bi se umanjio ovaj nedostatak akcelerometara, neophodno je dodavati utjecaj gravitacije na bazi gravitacijskog modela.</s><s>Računalo koristi ovaj model za izračunavanje gravitacije u funkciji od pozicije predmeta upravljanja, koja se dobiva dvostrukom integracijom mjerenog ubrzanja predmeta upravljanja.</s><s>Većina gravitacijskih modela uzima u obzir zemljopisnu širinu i duljinu, te visinu predmeta upravljanja u računanju promjene gravitacije.</s><s>Taj model je simetričan u odnosu na polarnu os Zemlje a također i u odnosu na ekvator.</s><s>Za većinu navigacijskih potreba, ovaj eliptični model je zadovoljavajući, ali sustavi visoke točnosti moraju uzimati u obzir i gravitacijske anomalije, odstupanja od opisanog jednostavnog modela.</s><s>Letjelicu je teško voditi u noćnim uvjetima ili uvjetima lošeg vremena, čak kada je na raspolaganju radarska ili radio pomoć.</s><s>Slično je i s malim, brzim oklopnim vozilima velikih manevarskih sposobnosti, koja su naoružana vođenim raketama, torpedima ili topovima.</s><s>Potrebno je stalno poznavati poziciju, brzinu i orijentaciju oklopnog vozila a to se može postići jedino postavljanjem odgovarajuće navigacijske opreme.</s>

<s>MP3 svirači 
Na ovim uređajima služi za prečace funkcija ili za otvaranje ili zatvaranje aplikacija na uređajima.</s>

<s>Pedometri 
U pedometrima ima namjenu za točnije mjerenje prijeđene udaljenosti.</s>

<s>Izvori</s>

<s>Mobitel se okreće i okreće - kako radi akcelerometar? , Autor: T.Š. 30.05.2012.</s><s>Tehno rječnik
Accelerometer Definition from PC Magazine Encyclopedia
Senzorske tehnologije u smartphoneima – što trebate znati o akcelerometru (brzinomjeru)</s>

<s>Vanjske poveznice</s>

<s>Mobilna telefonija
Mjerni instrumenti
Senzori</s>

